pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-PM meets with President Putin of Russian Federation
วันพุธที่ 18 ตุลาคม 2566
PM meets with President Putin of Russian Federation
PM meets with President Putin of Russian Federation
October 17, 2023, at 1800hrs (Beijing local time), at Diaoyutai State Guesthouse, Beijing, People's Republic of China, Prime Minister and Minister of Finance Srettha Thavisin had a bilateral meeting with President Vladimir Putin of the Russian Federation. Government Spokesperson Chai Wacharonke disclosed gist of the meeting as follows:
The Prime Minister expressed pleasure to meet with President Putin. This would be a good occasion to discuss elevation of relations and cooperation between the two countries. Russia has been Thailand’s long-time friend, as the two countries have just celebrated the 125th anniversary of diplomatic relations in 2022. The Prime Minister was of the view that both countries forge closer relations and cooperation in a tangible manner.
President Putin commended long-standing relations between the two countries, and agreed on the increase of both bilateral and multilateral cooperation, especially in tourism and culture, as both sides have very close and cordial people-to-people ties. Additionally, the year 2024 is designated as the year of cultural and tourism exchange between Thailand and Russia. Over a million Russian tourists are also traveling to Thailand each year. The Prime Minister informed President Putin that the cabinet, in its meeting on October 16, 2023, has approved the extension of stay in the Kingdom for Russian citizens from 30 to 90 days.
Both leaders also discussed other issues of cooperation:
On political cooperation, there are regular exchanges of personnel between the Security Council of both countries.
With regard to economic cooperation, the two leaders came to terms on an increase in trade facilitation and export promotion of agro products between the two countries. The Prime Minister also called on Russia to consider more investment in Thailand, and extended his invitation to the Russian President to visit Thailand, on which the President accepted. Both sides will later discuss the most convenient schedule.
Later at 1830hrs, the Prime Minister attended the dinner reception hosted by Chinese President Xi Jinping and spouse at the Great Hall of the People.
รัฐบาลไทย-ข่าวทำเนียบรัฐบาล-“คารม” รองโฆษกรัฐบาล เผยรัฐบาล โดยสปสช.ห่วงใย ใส่ใจ สุขภาพ “กลุ่มวัยทำงาน” ดูแลด้วยสิทธิประโยชน์ “สุขภาพดีป้องกันโรค” ไม่เสียค่าใช้จ่าย
วันพุธที่ 18 ตุลาคม 2566
18/10/2566
“คารม” รองโฆษกรัฐบาล เผยรัฐบาล โดยสปสช.ห่วงใย ใส่ใจ สุขภาพ “กลุ่มวัยทํางาน” ดูแลด้วยสิทธิประโยชน์ “สุขภาพดีป้องกันโรค” ไม่เสียค่าใช้จ่าย
“คารม” รองโฆษกรัฐบาล เผยรัฐบาล โดยสปสช.ห่วงใย ใส่ใจ สุขภาพ “กลุ่มวัยทํางาน” ดูแลด้วยสิทธิประโยชน์ “สุขภาพดีป้องกันโรค” ไม่เสียค่าใช้จ่าย
วันที่ 18 ตุลาคม 2566 นายคารม พลพรกลาง รองโฆษกประจําสํานักนายกรัฐมนตรี เปิดเผยว่า รัฐบาลห่วงใยปัญหาสุขภาพของประชาชน โดยเฉพาะปัญหาสุขภาพของผู้ใช้แรงงาน รัฐบาลโดยสํานักประกันสุขภาพแห่งชาติ (สปสช.) ขอเชิญชวน "สถานประกอบกิจการที่มีพนักงาน/ลูกจ้าง 200 คนขึ้นไป"เข้าร่วมเป็นหน่วยบริการในระบบหลักประกันสุขภาพแห่งชาติ เพื่อจัดบริการมอบสวัสดิการสุขภาพ ด้วย"แพ็กเกจ : สร้างเสริมสุขภาพและป้องกันโรค
นายคารม กล่าวว่า กองทุนหลักประกันสุขภาพแห่งชาติ ครอบคลุมบริการตรวจคัดกรองสุขภาพที่จําเป็นให้แก่คนไทย
รายการบริการอายุระหว่าง 20 - 59 ปี ดังนี้
- ประเมินปัจจัยเสียงต่อสุขภาพกาย/สุขภาพจิต
- ตรวจ HIV ด้วยชุดตรวจด้วยตนเอง
- ตรวจการตั้งครรภ์ (ตรวจปัสสาวะ, ชุดทดสอบ)
- วางแผนครอบครัว (ถุงยางอนามัย, ยาคุมกําเนิด)
- ยาเสริมธาตุเหล็ก
- เจาะเลือดตรวจวัดระดับน้ําตาล (เมื่อผลคัดกรองพบเป็นกลุ่มเสี่ยง)
- ตรวจคัดกรองไวรัสตับอักเสบบี และซี
- ตรวจคัดกรองมะเร็งปากมดลูก (HPV DNA test)
- สายด่วนสุขภาพจิต โทร. 1323
- สายด่วนเลิกบุหรี่ โทร. 1600
นอกจากนี้ สําหรับผู้ที่มีอายุ 35 ปีขึ้นไป กองทุนหลักประกันสุขภาพแห่งชาติให้บริการตรวจเพิ่มเติม ดังนี้
- ประเมินความเสี่ยงต่อการเกิดโรค
- โรคเบาหวาน/เจาะเลือดปลายนิ้วตรวจน้ําตาล
- โรคหัวใจและหลอดเลือด
- ตรวจวัดโคเลสเตอรอล และ HDL
- ตรวจคัดกรองมะเร็งลําไส้ใหญ่/ลําไส้ตรง
สําหรับรูปแบบการจัดบริการ กองทุนหลักประกันสุขภาพแห่งชาติให้บริการโดยแพทย์และพยาบาลประจําห้องพยาบาลในสถานประกอบการที่ได้รับใบอนุญาตประกอบกิจการสถานพยาบาล สพอ.2 จากกรมสนับสนุนบริการ หรือสาธารณสุขจังหวัดและขึ้นทะเบียนเป็นหน่วยบริการที่รับการส่งต่อ เฉพาะด้านสร้างเสริมสุขภาพและป้องกันโรคในระบบบัตรทอง
“สําหรับค่าใช้จ่าย เบิกค่าบริการตามรายการสิทธิประโยชน์ที่ได้ให้บริการจาก สปสช. ขอผู้ใช้แรงงานอย่าเป็นกังวล เมื่อเจ็บป่วยต้องได้รับการดูแลรักษา เข้าถึงการรักษาพยาบาลได้อย่างรวดเร็ว และเท่าเทียม” นายคารม กล่าว
รัฐบาลไทย-ข่าวทำเนียบรัฐบาล-กรมศุลกากรตรวจยึดเฮโรอีน 4.06 กิโลกรัม มูลค่ากว่า 12.18 ล้านบาท ซุกซ่อนในรูปหล่อเรซิ่น เตรียมส่งออกทางพัสดุไปรษณีย์
วันพุธที่ 18 ตุลาคม 2566
18/10/2566
กรมศุลกากรตรวจยึดเฮโรอีน 4.06 กิโลกรัม มูลค่ากว่า 12.18 ล้านบาท ซุกซ่อนในรูปหล่อเรซิ่น เตรียมส่งออกทางพัสดุไปรษณีย์
กรมศุลกากรตรวจยึดยาเสพติดให้โทษ ประเภทที่ 1 เฮโรอีน (Heroine) ซุกซ่อนในรูปหล่อเรซิ่น เตรียมส่งออกทางพัสดุไปรษณีย์ระหว่างประเทศ ปลายทางประเทศออสเตรเลีย น้ําหนัก 4.06 กิโลกรัม มูลค่ากว่า 12.18 ล้านบาท ณ ศูนย์ไปรษณีย์สุวรรณภูมิ
นายพันธ์ทอง ลอยกุลนันท์ ที่ปรึกษาด้านการพัฒนาและบริหารการจัดเก็บภาษี ในฐานะโฆษกกรมศุลกากร เปิดเผยว่า กรมศุลกากรเฝ้าระวังการลักลอบขนส่งยาเสพติดผ่านการขนส่งทางพัสดุ ทั้งภายในประเทศและภายนอกประเทศผ่านทางอากาศยาน เพื่อให้เป็นไปตามนโยบายด้านยาเสพติดของรัฐบาล นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง ที่ให้ความสําคัญกับการแก้ไขปัญหายาเสพติดอย่างเร่งด่วน ในส่วนของกรมศุลกากร ได้เพิ่มความเข้มงวดในการเฝ้าระวังการลักลอบนํายาเสพติดซ่อนมาในพัสดุไปรษณีย์ โดยเมื่อวันที่ 17 ตุลาคม 2566 เจ้าหน้าที่กรมศุลกากร พบพัสดุด่วนพิเศษระหว่างประเทศสําแดงชนิดสินค้าเป็นโมเดลจํานวน 2 กล่อง ต้นทางมาจากจังหวัดในภาคเหนือของประเทศไทย ปลายทางประเทศออสเตรเลีย จึงทําการวิเคราะห์ความเสี่ยงในการลักลอบส่งของต้องห้ามต้องจํากัดออกนอกราชอาณาจักร โดยพิจารณาจากจังหวัดต้นทางของผู้ส่ง และประเทศปลายทางของผู้รับ พบว่าพัสดุดังกล่าวมีความเสี่ยงสูงที่จะมีการลักลอบนํายาเสพติดออกนอกราชอาณาจักร จึงทําการเปิดตรวจพัสดุ พบว่ารูปหล่อเรซิ่น มีลักษณะผิดปกติ เป็นเหตุสงสัยว่าอาจมีสิ่งของซุกซ่อนอยู่ภายใน จึงทําการแกะและนําตัวอย่างมาทดสอบด้วยน้ํายาทดสอบยาเสพติด ผลปรากฎว่าเป็นยาเสพติดให้โทษ ประเภทที่ 1 เฮโรอีน (Heroine) น้ําหนักรวมสิ่งห่อหุ้ม 4,060 กรัม มูลค่า 12,180,000 บาท
กรณีนี้เป็นความผิดมาตรา 242 มาตรา 244 ประกอบมาตรา 252 และมาตรา 166 และ 167 แห่งพระราชบัญญัติศุลกากร พ.ศ. 2560 และประมวลกฎหมายยาเสพติดพ.ศ 2564 ทั้งนี้ กรมศุลกากรได้ประสานเจ้าหน้าที่จากสํานักงานคณะกรรมการป้องกันและปราบปรามยาเสพติด (ป.ป.ส.) และ กองบัญชาการตํารวจปราบปรามยาเสพติด (บช.ปส.) เพื่อติดตามและขยายผลต่อไป
โฆษกกรมศุลกากร กล่าวต่ออีกว่า สําหรับสถิติในการจับกุมยาเสพติดที่มีการนําเข้าและส่งออกนอกราชอาณาจักร ในปีงบประมาณ พ.ศ. 2565 จํานวน 142 ราย มูลค่ารวม 2,565 ล้านบาท ปีงบประมาณ พ.ศ. 2566 จํานวน 183 ราย มูลค่ารวม 1,157 ล้านบาท เฉพาะการลักลอบนํายาเสพติดออกนอกประเทศ ณ ศูนย์ไปรษณีย์สุวรรณภูมิ จํานวน 96 ราย มูลค่ารวม 451 ล้านบาท
รัฐบาลไทย-ข่าวทำเนียบรัฐบาล-‘รัดเกล้า’ ย้ำ รัฐบาล โดยก.อุตสาหกรรม ดันประเทศสู่การเป็นศูนย์กลางอุตสาหกรรมฮาลาลในอาเซียน ยกระดับไทยสู่ตลาดโลก เชื่อมโยง Soft Power ท้องถิ่น
วันพุธที่ 18 ตุลาคม 2566
18/10/2566
‘รัดเกล้า’ ย้ํา รัฐบาล โดยก.อุตสาหกรรม ดันประเทศสู่การเป็นศูนย์กลางอุตสาหกรรมฮาลาลในอาเซียน ยกระดับไทยสู่ตลาดโลก เชื่อมโยง Soft Power ท้องถิ่น
‘รัดเกล้า’ ย้ํา รัฐบาล โดยก.อุตสาหกรรม ดันประเทศสู่การเป็นศูนย์กลางอุตสาหกรรมฮาลาลในอาเซียน ยกระดับไทยสู่ตลาดโลก เชื่อมโยง Soft Power ท้องถิ่น
วันที่ 18 ตุลาคม 2566 นางรัดเกล้า อินทวงศ์ สุวรรณคีรี รองโฆษกประจําสํานักนายกรัฐมนตรี เปิดเผยว่า รัฐบาล โดยกระทรวงอุตสาหกรรม (อก.) พร้อมมุ่งหน้าหน้าผลักดันนโยบายหลักด้านความมั่นคงทางอาหาร รวมถึงการทําให้ไทยเป็นศูนย์กลางสําหรับอุตสาหกรรมฮาลาลโลก ซึ่งไทยมีความพร้อมทั้งด้านวัตถุดิบและมีศักยภาพ ที่จะเดินหน้าสู่การเป็นแหล่งผลิตอาหารฮาลาลเติมเต็มความต้องการของหลายประเทศทั่วโลก
นางรัดเกล้าฯ กล่าวว่า ตลาดอาหารฮาลาลเป็นตลาดที่มีศักยภาพ มีมูลค่ากว่า 2 ล้านล้านเหรียญสหรัฐ เติบโตเฉลี่ยร้อยละ 13.5 ตามสัดส่วนประชากรมุสลิมโลกที่เติบโตอย่างต่อเนื่อง โดย อก. ได้จัดทํา 8 มาตรการสําคัญ เพื่อยกระดับอุตสาหกรรมอาหารฮาลาลของไทยสู่ตลาดโลก โดยเชื่อมโยงกับ Soft Power ในท้องถิ่น ได้แก่
1. ขับเคลื่อน Soft Power ยกระดับอาหารฮาลาลท้องถิ่นภาคใต้ของไทย เป็นอาหารแนะนําเสิร์ฟบนเครื่องบิน
2. เชื่อมโยงอุตสาหกรรมท่องเที่ยวฮาลาล กับแหล่งอาหารฮาลาลในพื้นที่ พร้อมร่วมกับการท่องเที่ยวแห่งประเทศไทย (ททท.) แนะนํา และขึ้นทะเบียนเมนูอาหาร ตลอดจนส่งเสริมอาหารฮาลาลในเทศกาลต่างๆ
3. ลดข้อจํากัด และอุปสรรคเกี่ยวกับการขอรับรองตราสัญลักษณ์ฮาลาล โดยร่วมกับสํานักงานมาตรฐานผลิตภัณฑ์อุตสาหกรรม (สมอ.) เพื่อลดข้อจํากัดเรื่องระยะเวลาในการรับรอง
4. เจรจาความตกลง (MOU) เพื่อเปิดตลาดสินค้าอาหารฮาลาลใหม่ๆ ในต่างประเทศ อาทิ สหรัฐอาหรับเอมิเรตส์ สาธารณรัฐทูร์เคีย
5. พัฒนาผู้ผลิตอาหารฮาลาลไทย ให้สามารถตอบโจทย์ผู้บริโภคมุสลิมรุ่นใหม่
6. สร้างเครือข่ายความร่วมมืออาหารฮาลาลไทยกับประเทศเป้าหมาย โดยร่วมมือกับกระทรวงพาณิชย์เดินสาย road show ในตลาดศักยภาพ อาทิ อาเซียน ตะวันออกกลาง เอเชียใต้
7. พัฒนานิคมอุตสาหกรรมฮาลาลของการนิคมอุตสาหกรรมแห่งประเทศไทย (กนอ.) กับศูนย์อํานวยการบริหารจังหวัดชายแดนภาคใต้ (ศอ.บต.) เพื่อยกระดับศูนย์พัฒนาสินค้าอาหารของสถาบันอาหารในจังหวัดสงขลา และ
8. พัฒนาและจัดทําต้นแบบ (Role Model) ในแต่ละกลุ่มผลิตภัณฑ์อาหาร เพื่อยกระดับสถานประกอบการอุตสาหกรรมอาหาร ให้ได้มาตรฐานฮาลาลเพื่อการส่งออก รวมทั้งพัฒนาสายพันธุ์วัวใหม่ๆ ที่มีคุณภาพสูง เพื่อเพิ่มศักยภาพในการส่งออกสู่ประเทศที่มีกําลังซื้อสูง
“ท่านนายกฯ เศรษฐา ทวีสิน เน้นย้ําเสมอถึงความสําคัญของความมั่นคงทางอาหาร ไทยมีวัตถุดิบ และมีศักยภาพในการพัฒนาเทคโนโลยีที่ช่วยปรับปรุง เปลี่ยนแปลง และพัฒนาคุณภาพของอาหารได้ (Food Technology) เพื่อเป็นแหล่งผลิตอาหารฮาลาลของหลายประเทศ เชื่อมตลาดไทยสู่ตลาดโลก ปูทางสู่การเป็นศูนย์กลางสําหรับอุตสาหกรรมฮาลาลของไทย ” นางรัดเกล้าฯ กล่าว
รัฐบาลไทย-ข่าวทำเนียบรัฐบาล-เอกอัครราชทูตสาธารณรัฐอินเดียประจำประเทศไทยเข้าพบรมว.วธ.หารือความร่วมมือในการอัญเชิญพระบรมสารีริกธาตุและพระสารีริกธาตุของพระสารีบุตรและพระโมคคัลลานะ จากพิพิธภัณฑสถานแห่งชาติอินเดีย
วันพุธที่ 18 ตุลาคม 2566
เอกอัครราชทูตสาธารณรัฐอินเดียประจําประเทศไทยเข้าพบรมว.วธ.หารือความร่วมมือในการอัญเชิญพระบรมสารีริกธาตุและพระสารีริกธาตุของพระสารีบุตรและพระโมคคัลลานะ จากพิพิธภัณฑสถานแห่งชาติอินเดีย
เอกอัครราชทูตสาธารณรัฐอินเดียประจําประเทศไทย เข้าเยี่ยมคารวะรัฐมนตรีว่าการกระทรวงวัฒนธรรม หารือความร่วมมือในการอัญเชิญพระบรมสารีริกธาตุและพระสารีริกธาตุของพระสารีบุตรและพระโมคคัลลานะ จากพิพิธภัณฑสถานแห่งชาติอินเดีย มาประดิษฐานเป็นการชั่วคราว
เอกอัครราชทูตสาธารณรัฐอินเดียประจําประเทศไทย และคณะ เข้าเยี่ยมคารวะรัฐมนตรีว่าการกระทรวงวัฒนธรรม เพื่อหารือถึงความร่วมมือในการอัญเชิญพระบรมสารีริกธาตุและพระสารีริกธาตุของพระสารีบุตรและพระโมคคัลลานะ จากพิพิธภัณฑสถานแห่งชาติอินเดีย มาประดิษฐานเป็นการชั่วคราว ณ ประเทศไทย
เมื่อเร็วๆ นี้ นายนาเคส สิงห์ (H.E. Mr. Nagesh Singh) เอกอัครราชทูตสาธารณรัฐอินเดียประจําประเทศไทย และคณะ เข้าเยี่ยมคารวะ นายเสริมศักดิ์ พงษ์พานิช รัฐมนตรีว่าการกระทรวงวัฒนธรรม เพื่อหารือถึงความร่วมมือในการอัญเชิญพระบรมสารีริกธาตุและพระสารีริกธาตุของพระสารีบุตรและพระโมคคัลลานะ จากพิพิธภัณฑสถานแห่งชาติอินเดีย มาประดิษฐานเป็นการชั่วคราว ณ ประเทศไทย และกิจกรรมสวดมนต์ข้ามปี เสริมสิริมงคลทั่วไทย ส่งท้ายปีเก่า ต้อนรับศักราชใหม่ 2567 เฉลิมพระเกียรติพระบาทสมเด็จพระเจ้าอยู่หัว เนื่องในโอกาสมหามงคลเฉลิมพระชนมพรรษา 72 พรรษา โดยมี นายพลภูมิ วิภัติภูมิประเทศ ผู้ช่วยรัฐมนตรีประจํากระทรวงวัฒนธรรม นางยุพา ทวีวัฒนะกิจบวร ปลัดกระทรวงวัฒนธรรม นายชัยพล สุขเอี่ยม อธิบดีกรมการศาสนา นางสาวเพ็ญพิสุทธิ์ จินตโสภณ เลขานุการรัฐมนตรีว่าการกระทรวงวัฒนธรรม นายสุภชัย วีระภุชงค์ เลขาธิการสถาบันโพธิคยาวิชชาลัย 980 และเจ้าหน้าที่ที่เกี่ยวข้องเข้าร่วม ณ ห้องรับรอง ชั้น 7 อาคารวัฒนธรรมวิศิษฏ์ กระทรวงวัฒนธรรม
รัฐบาลไทย-ข่าวทำเนียบรัฐบาล-“พิมพ์ภัทรา” ลงพื้นที่โรงงาน แวกซ์ กาเบ็จ จ.ราชบุรี ติดตามใกล้ชิด “ลั่น” การใช้อำนาจรัฐต้องยุติธรรมกับทุกฝ่าย ห่วง ปชช. ในพื้นที่เตรียมเยียวยาเต็มที่ให้ครอบคลุมทุกปัญหา
วันพุธที่ 18 ตุลาคม 2566
18/10/2566
“พิมพ์ภัทรา” ลงพื้นที่โรงงาน แวกซ์ กาเบ็จ จ.ราชบุรี ติดตามใกล้ชิด “ลั่น” การใช้อํานาจรัฐต้องยุติธรรมกับทุกฝ่าย ห่วง ปชช. ในพื้นที่เตรียมเยียวยาเต็มที่ให้ครอบคลุมทุกปัญหา
“พิมพ์ภัทรา” ลงพื้นที่โรงงาน แวกซ์ กาเบ็จ จ.ราชบุรี ติดตามใกล้ชิด “ลั่น” การใช้อํานาจรัฐต้องยุติธรรมกับทุกฝ่าย ห่วง ปชช. ในพื้นที่เตรียมเยียวยาเต็มที่ให้ครอบคลุมทุกปัญหา
นางสาวพิมพ์ภัทรา วิชัยกุล รัฐมนตรีว่าการกระทรวงอุตสาหกรรม ลงพื้นที่โรงงาน บริษัท แวกซ์ กาเบ็จ รีไซเคิล เซ็นเตอร์ จํากัด ตําบลรางบัว อําเภอจอมบึง จังหวัดราชบุรี เร่งรัดให้กรมโรงงานอุตสาหกรรม (กรอ.) ติดตามปัญหาความเดือดร้อนของประชาชนจากการประกอบกิจการโรงงานที่เป็นปัญหายืดเยื้อยาวนานมากกว่า 20 ปี แม้ว่าจะสั่งการตามพระราชบัญญัติโรงงาน พ.ศ. 2535 และพระราชบัญญัติวัตถุอันตราย พ.ศ. 2535 เพื่อแก้ไขปัญหาดังกล่าวมาโดยตลอดอย่างต่อเนื่อง แต่ปัจจุบันยังคงมีกากอุตสาหกรรมและของเสียเคมีวัตถุตกค้างในพื้นที่ของบริษัทฯ ซึ่งกระทบกับประชาชนและชุมชนรอบโรงงานในภาคเกษตรกรรมและน้ําอุปโภค บริโภค โดยมีนายณัฐพล รังสิตพล ปลัดกระทรวงอุตสาหกรรม นางสาวณัฏฐิญา เนตยสุภา นายเอกภัทร วังสุวรรณ รองปลัดกระทรวงอุตสาหกรรม นายวีระกิิตติ์ รันธกิจธนวิชญ์ ผู้ตรวจราชการกระทรวงอุตสาหกรรม นายจุลพงษ์ ทวีศรี อธิบดีกรมโรงงานอุตสาหกรรม นางสาวไพลิน เทียนสุวรรณ เลขานุการรัฐมนตรีว่าการกระทรวงอุตสาหกรรม นายเอกณัฐ พร้อมพันธ์ เลขาธิการพรรครวมไทยสร้างชาติ นายอัครเดช วงษ์พิทักษ์โรจน์ นางบุญยิ่ง นิติกาญจนา นางสาวกุลวลี นพอมรบดี สมาชิกสภาผู้แทนราษฎรจ.ราชบุรี ร่วมลงพื้นที่
“รมว.พิมพ์ภัทรา” กล่าวว่า การลงพื้นที่ครั้งนี้เป็นการแสดงออกให้เห็นว่าในนามของกระทรวงอุตสาหกรรมจริงจังและตระหนักถึงปัญหาของประชาชนโดยรอบโรงงาน และ ได้สั่งการกรมโรงงานอุตสาหกรรมให้เร่งแก้ไขปัญหาจากกากอุตสาหกรรมที่เป็นมลพิษต่อประชาชนและสิ่งแวดล้อมให้เป็นไปตามขั้นตอนและเร่งรัดให้ดําเนินการโดยเร็ว เพราะเป็นปัญหาเรื้อรังมานานกระทบภาคประชาชนโดยตรง พร้อมทั้งติดตามการดําเนินการของกรมโรงงานอุตสาหกรรมที่ได้รับการอนุมัติ งบประมาณรายจ่ายงบกลาง รายการเงินสํารองจ่ายเพื่อกรณีฉุกเฉินหรือจําเป็น ปีงบประมาณ พ.ศ. 2566 จํานวน 59.8 ล้านบาท เพื่อดําเนินโครงการจ้างเหมาบริการกําจัด/บําบัดสิ่งปฏิกูลหรือวัสดุที่ไม่ใช้แล้วหรือของเสียเคมีวัตถุที่ตกค้างในพื้นที่ของบริษัท แวกซ์ กาเบ็จ รีไซเคิล เซ็นเตอร์ จํากัด พร้อมกําชับตรวจสอบพื้นที่ ตลอดจนสุ่มเก็บและวิเคราะห์ตัวอย่าง จํานวน 54 ตัวอย่าง ประกอบด้วยของเหลว 14 ตัวอย่าง และของแข็ง 40 ตัวอย่าง แล้วเสร็จเป็นที่เรียบร้อย จึงสั่งการให้ กรอ. ตรวจกํากับการรวบรวม ขนถ่าย ขนส่ง และบําบัด/กําจัดกากอุตสาหกรรมและของเสียเคมีวัตถุ จํานวน 13,439 ตัน ให้เป็นไปตามหลักวิชาการ แล้วเสร็จตามสัญญา คือภายในวันที่ 29 มีนาคม 2567
นายศุภเวศ ทองประยูร ผู้อํานวยการสํานักน้ําบาดาล เขต 8 (ราชบุรี) กรมทรัพยากรน้ําบาดาล กระทรวงทรัพยากรธรรมชาติและสิ่งแวดล้อม กล่าวว่า ในด้านแผนการฟื้นฟูเยียวยาการประปาและทรัพยากรน้ํา ทางกรมทรัพยากรน้ําบาดาล ได้เร่งเตรียมแผนโครงการศึกษาฟื้นฟูทรัพยากรน้ําบาดาลที่ปนเปื้อนสารอินทรีย์ระเหยง่าย (VOCs) บริเวณพื้นที่ใกล้เคียงโรงงาน และโครงการพัฒนาน้ําบาดาลเพื่อการเกษตร ในพื้นที่ที่ได้รับผลกระทบจากการประกอบกิจการของโรงงาน โดยคาดว่าจะสามารถดําเนินการครอบคลุมได้ในพื้นที่หมู่ 1 และหมู่ 2 ของตําบลน้ําพุ อําเภอเมือง จังหวัดราชบุรี
รัฐบาลไทย-ข่าวทำเนียบรัฐบาล-“ศุภมาส” รมว.อว. มอบนโยบาย พร้อมร่วมหารือ กับ กกอ. มุ่งผลักดันให้ นศ. เรียนดี-มีความสุข-มีรายได้ หนุนงานวิจัยไทยให้ตอบโจทย์ความต้องการของสังคม
วันพุธที่ 18 ตุลาคม 2566
“ศุภมาส” รมว.อว. มอบนโยบาย พร้อมร่วมหารือ กับ กกอ. มุ่งผลักดันให้ นศ. เรียนดี-มีความสุข-มีรายได้ หนุนงานวิจัยไทยให้ตอบโจทย์ความต้องการของสังคม
“ศุภมาส” รมว.อว. มอบนโยบาย พร้อมร่วมหารือ กับ กกอ. มุ่งผลักดันให้ นศ. เรียนดี-มีความสุข-มีรายได้ หนุนงานวิจัยไทยให้ตอบโจทย์ความต้องการของสังคม
เมื่อวันที่ 17 ต.ค.นางสาวศุภมาส อิศรภักดีรมว.การอุดมศึกษา วิทยาศาสตร์ วิจัยและนวัตกรรม (อว.) มอบนโยบายแก่คณะกรรมการการอุดมศึกษา (กกอ.) พร้อมร่วมหารือและแลกเปลี่ยนข้อคิดเห็นประเด็นเชิงนโยบายด้านการอุดมศึกษา ณ ห้องประชุมศาสตราจารย์วิจิตร ชั้น 5 อาคารอุดมศึกษา สํานักงานปลัดกระทรวง อว.
นางสาวศุภมาส กล่าวว่า นโยบายของกระทรวง อว. จะแบ่งออกเป็น 2 หัวข้อหลัก คือ“ด้านการอุดมศึกษา”และ“ด้านการวิจัยและนวัตกรรม"ตนต้องการผลักดันนโยบายที่ได้แถลงไว้ให้สามารถเกิดขึ้นได้จริง และประสบความสําเร็จ โดยในด้านของการอุดมศึกษา กระทรวง อว. มุ่งเน้นให้ยึดผู้เรียนเป็นศูนย์กลาง นอกจากผู้เรียนจะมีความเป็นเลิศทางวิชาการแล้ว ยังต้องมีความมั่นคงในชีวิตและเศรษฐกิจด้วย สิ่งที่ตนเน้นย้ําอยู่เสมอคือ กระทรวง อว. ต้องการลดภาระให้นักศึกษาและผู้ปกครอง รวมถึงลดภาระอาจารย์ผู้สอนด้วย นอกจากนี้ ยังพยายามผลักดันให้เกิดความยืดหยุ่นในการลงทะเบียนเรียนในหลาย ๆ สถาบัน โดยนักศึกษาสามารถลงทะเบียนเรียนต่างคณะ ต่างสถาบันได้ และสามารถลงทะเบียนได้โดยไม่จํากัดในแต่ละภาคการศึกษา รวมถึงสนับสนุนให้ผู้เรียนสามารถหารายได้ระหว่างเรียนได้อีกด้วย ส่วนทางด้านการประเมินตําแหน่งทางวิชาการของอาจารย์ นอกจากการประเมินผลงานทางวิชาการแล้ว ยังต้องการผลักดันให้มีการประเมินความสามารถทางการสอนและความสําเร็จของนักศึกษา และลดกรอบของเวลาการประเมินให้กระชับมากยิ่งขึ้นด้วย
รมว.อว. กล่าวต่อว่า ในด้านการวิจัยและนวัตกรรม กระทรวง อว. มุ่งเน้นงานวิจัยและนวัตกรรมที่เป็นประเด็นสําคัญของประเทศ ได้แก่ Go Green, พอเพียง, ความยั่งยืน (Sustainabilty), ความเป็นกลางทางคาร์บอน (Carbon Neutrality) , พลังงานสะอาด, เป็นมิตรกับสิ่งแวดล้อม, เศรษฐกิจชีวภาพ ,เศรษฐกิจสร้างสรรค์ และเทคโนโลยีปัญญาประดิษฐ์ (AI) นอกจากนี้ ยังต้องการผลักดันให้ประชาชนสามารถเข้าถึง และได้รับประโยชน์จากงานวิจัยได้ โดยเปลี่ยนจากงาน“งานวิจัยขึ้นหิ้ง”เป็น“งานวิจัยขึ้นห้าง”เพื่อช่วยขับเคลื่อนเศรษฐกิจ แก้ไขปัญหาสําคัญของประเทศ รวมถึงตอบโจทย์ต่อความต้องการของประเทศต่อไปได้
รัฐบาลไทย-ข่าวทำเนียบรัฐบาล-PM meets with chairman of China’s Standing Committee of the National People's Congress
วันพุธที่ 18 ตุลาคม 2566
17/10/2566
PM meets with chairman of China’s Standing Committee of the National People's Congress
PM meets with chairman of China’s Standing Committee of the National People's Congress
October 17, 2023, at 1630hrs (Beijing local time), at the Reception Hall, the Great Hall of the People, Prime Minister and Minister of Finance Srettha Thavisin had a meeting with chairman of the Standing Committee of the National People's Congress Zhao Leji. Government Spokesperson Chai Wacharonke disclosed gist of the meeting as follows:
The Prime Minister congratulated the 74th anniversary of the founding of the People's Republic of China (PRC) on October 1, 2023, and the country’s successful hosting of the 19th Asian Games in Hangzhou. He also expressed deep condolences over the death and injury of Chinese tourists during the violent incident at a Thai department store. The Thai Government and all concerned sides committed to providing a remedy to the victims, pressing charge to the culprit according to the law, and tightening measures to ensure safety of the tourists.
Chairman of the Standing Committee of the National People's Congress stated that China has placed importance on the Thai Prime Minister’s visit to further strengthen bilateral relations. China is also keen to cooperate with Thailand at the multilateral level under both the ASEAN and Mekong subregional frameworks. He also conveyed his regards to the Thai House Speaker, and affirmed China's intent to work together with Thailand at all levels.
Both parties also discussed issues of mutual interest:
The Prime Minister commended the role of the Chinese Government and the Communist Party in eradicating poverty, and promoting economic advancement in leaps and bounds. He also congratulated the continuous progress of Thailand-China comprehensive strategic partnership. Both parties were pleased with China being Thailand's No. 1 trading partner and foreign investor in the past year. Nevertheless, there remains potential for further development. The Prime Minister extended his invitation for Chinese enterprises to make investments in Thailand’s targeted industries, e.g., EVs, semiconductors, the BCG industries, etc.
The two parties also congratulated people’s traveling between the two countries which has returned to normalcy. The Prime Minister emphasized that the Thai Government has placed great importance on tourism promotion. One of the measures that has already been implemented is visa exemption granted to Chinese tourists for the period of 5 months. Additionally, the Thai Parliament and the Chinese Standing Committee of the National People's Congress have long forged close relations through regular exchange of visits and other joint activities. The Prime Minister hoped that a high-level exchange of visits between the Thai House Speaker and chairman of Chinese Standing Committee of the National People's Congress also take place more regularly to reinforce relations and cooperation.
รัฐบาลไทย-ข่าวทำเนียบรัฐบาล-กรมทางหลวง บูรณะทางหลวงหมายเลข 2 สายขอนแก่น - บ้านห้วยหินลาด อำเภอเมือง จังหวัดขอนแก่น ระยะทาง 24 กิโลเมตร แล้วเสร็จ รองรับปริมาณการจราจรและการขนส่งภาคตะวันออกเฉียงเหนือ
วันพุธที่ 18 ตุลาคม 2566
กรมทางหลวง บูรณะทางหลวงหมายเลข 2 สายขอนแก่น - บ้านห้วยหินลาด อําเภอเมือง จังหวัดขอนแก่น ระยะทาง 24 กิโลเมตร แล้วเสร็จ รองรับปริมาณการจราจรและการขนส่งภาคตะวันออกเฉียงเหนือ
....
กรมทางหลวง (ทล.) กระทรวงคมนาคม โดยสํานักก่อสร้างทางที่ 2 ดําเนินการโครงการก่อสร้างทางหลวงหมายเลข 2 สายขอนแก่น - บ้านห้วยหินลาด อําเภอเมือง จังหวัดขอนแก่น แล้วเสร็จ รองรับการพัฒนาทางเศรษฐกิจและการค้าภาคตะวันออกเฉียงเหนือ ตามแผนงานบูรณาการพัฒนาด้านคมนาคมและระบบโลจิสติกส์ โครงการบูรณะโครงข่ายทางหลวงเชื่อมโยงระหว่างภาค กิจกรรมเพิ่มประสิทธิภาพการให้บริการของทางสายหลัก
ทางหลวงหมายเลข 2 หรือถนนมิตรภาพ ระยะทางประมาณ 496 กิโลเมตร เริ่มต้นที่จังหวัดสระบุรี สิ้นสุดที่จังหวัดหนองคาย เป็นทางหลวงสายเศรษฐกิจและการค้าในภาคตะวันออกเฉียงเหนือและระหว่างภูมิภาค ปัจจุบันมีปริมาณการจราจรหนาแน่น ประกอบกับมีรถบรรทุกสินค้าใช้บริการเพิ่มจํานวนมากขึ้นอย่างต่อเนื่อง เป็นเหตุให้โครงสร้างชั้นทางและสภาพผิวทางเสียหาย ทล. จึงได้ดําเนินการโครงการฯ (เป็นตอน ๆ) ระหว่าง กม. ที่ 336+786 - 338+261 และ กม. ที่ 342+460 - 365+027 รวมระยะทาง 24 กิโลเมตร วงเงินงบประมาณ 620.163 ล้านบาท โดยก่อสร้างเป็นมาตรฐานทางชั้นพิเศษ และปรับปรุงผิวจราจรเดิมคอนกรีตเสริมเหล็กที่ชํารุดเสียหาย ทําการซ่อมแซมโดยวิธี Full Depth Repair โดยการรื้อส่วนที่เสียหายออก แล้วปรับปรุงคุณภาพชั้นทางใต้แผ่นพื้นให้มีความมั่นคงแข็งแรงตามมาตรฐานงานวิศวกรรม ก่อนที่จะเทคอนกรีตใหม่ให้อยู่ในสภาพสมบูรณ์พร้อมให้บริการส่วนพื้นที่บริเวณชุมชน (ช่วงตัวเมืองจังหวัดขอนแก่น) ที่ กม. 346+700 - 348+900 ระยะทางรวม 2.2 กิโลเมตร ได้ดําเนินการก่อสร้างเป็นมาตรฐานทางชั้นพิเศษ 10 ช่องจราจร (ไป - กลับ) พร้อมทางคู่ขนาน ผิวจราจรคอนกรีต แบ่งทิศทางการจราจรไปกลับด้วยเกาะกลางแบบยก ติดตั้งไฟฟ้าแสงสว่าง ก่อสร้างสะพานลอยคนข้าม สะพานข้ามลําน้ํา และศาลาทางหลวง เพื่ออํานวยความสะดวกและความรวดเร็วในการเดินทางของประชาชน
ทั้งนี้ โครงการฯ จะช่วยเพิ่มประสิทธิภาพด้านการจราจรและอํานวยความปลอดภัยในการเดินทาง โครงข่ายทางหลวงมีความสมบูรณ์ไม่เกิดสภาพคอขวดอันเป็นสาเหตุของการจราจรติดขัดลดอุบัติเหตุ และยกระดับคุณภาพชีวิตที่ดีให้แก่ประชาชนและผู้ใช้ทาง
รัฐบาลไทย-ข่าวทำเนียบรัฐบาล-​โฆษกรัฐบาลเผย นายกฯ มีกำหนดการเยือน สปป. ลาว อย่างเป็นทางการในวันที่ 30 ตุลาคม 2566
วันศุกร์ที่ 27 ตุลาคม 2566
27/10/2566
​โฆษกรัฐบาลเผย นายกฯ มีกําหนดการเยือน สปป. ลาว อย่างเป็นทางการในวันที่ 30 ตุลาคม 2566
​โฆษกรัฐบาลเผย นายกฯ มีกําหนดการเยือน สปป. ลาว อย่างเป็นทางการในวันที่ 30 ตุลาคม 2566
วันนี้ (27 ตุลาคม 2566) นายสัตวแพทย์ชัย วัชรงค์ โฆษกประจําสํานักนายกรัฐมนตรีเปิดเผยว่า นายเศรษฐา ทวีสิน นายกรัฐมนตรี มีกําหนดการเยือนสาธารณรัฐประชาธิปไตยประชาชนลาว (สปป. ลาว) อย่างเป็นทางการ ในวันที่ 30 ตุลาคม 2566 ตามคําเชิญของนายสอนไซ สีพันดอน นายกรัฐมนตรี สปป. ลาว
การเยือน สปป. ลาว อย่างเป็นทางการครั้งนี้มีเป้าหมายเพื่อสานต่อการเสริมสร้างความสัมพันธ์และความร่วมมือที่ใกล้ชิด รวมทั้งเน้นย้ําความเป็นหุ้นส่วนยุทธศาสตร์เพื่อการเจริญเติบโตและการพัฒนาอย่างยั่งยืนระหว่างไทยกับ สปป. ลาว
สําหรับกําหนดการสําคัญ นายกรัฐมนตรีมีกําหนดพบหารือทวิภาคีกับนายกรัฐมนตรี สปป. ลาว รวมทั้งจะได้เข้าเยี่ยมคารวะนายทองลุน สีสุลิด ประธานประเทศ สปป. ลาว และเลขาธิการใหญ่คณะบริหารงานศูนย์กลางพรรคประชาชนปฏิวัติลาว และพบหารือกับนายไซสมพอน พมวิหาน ประธานสภาแห่งชาติ สปป. ลาว
นอกจากนี้ นายกรัฐมนตรีจะเป็นประธานร่วมกับนายกรัฐมนตรี สปป. ลาว ในพิธีเปิดสถานีรถไฟเวียงจันทน์ (คําสะหวาด) ซึ่งเป็นโครงการภายใต้ความร่วมมือระหว่างรัฐบาลสองประเทศ ผ่านสํานักงานความร่วมมือพัฒนาเศรษฐกิจกับประเทศเพื่อนบ้าน (สพพ.)
รัฐบาลไทย-ข่าวทำเนียบรัฐบาล-รัฐมนตรีว่าการกระทรวงยุติธรรมร่วมแสดงความยินดีในโอกาสวันชาติสาธารณรัฐออสเตรีย
วันศุกร์ที่ 27 ตุลาคม 2566
27/10/2566
รัฐมนตรีว่าการกระทรวงยุติธรรมร่วมแสดงความยินดีในโอกาสวันชาติสาธารณรัฐออสเตรีย
รัฐมนตรีว่าการกระทรวงยุติธรรมร่วมแสดงความยินดีในโอกาสวันชาติสาธารณรัฐออสเตรีย
เมื่อวันพฤหัสบดีที่ ๒๖ ตุลาคม ๒๕๖๖ เวลา ๑๘.๓๐ น. พันตํารวจเอก ทวี สอดส่อง รัฐมนตรีว่าการกระทรวงยุติธรรม ร่วมแสดงความยินดีในโอกาสวันชาติสาธารณรัฐออสเตรีย โดยมี H.E. Mr. Wilhelm M. Donko เอกอัครราชทูตสาธารณรัฐออสเตรียประจําประเทศไทย และภริยา ให้การต้อนรับ ณ ห้อง Chadra Ballroom โรงแรมสยามเคมปินสกี้
ในโอกาสนี้ เอกอัครราชทูตสาธารณรัฐออสเตรียประจําประเทศไทยได้กล่าวถึงพัฒนาการความสัมพันธ์ระหว่างไทยและออสเตรียที่มีกันมาอย่างยาวนาน โดยประเทศไทยเป็นหนึ่งในหุ้นส่วนที่สําคัญของออสเตรียในมิติต่าง ๆ เช่น ความร่วมมือด้านธุรกิจ วิทยาศาสตร์ และเศรษฐกิจ นอกจากนี้ ยังยินดีที่จะสนับสนุนการทํางานร่วมกันในเวทีสหประชาชาติ เพื่อขับเคลื่อนนโยบายต่าง ๆ ที่เป็นประโยชน์ร่วมกัน และการส่งเสริมการเคารพหลักนิติธรรมอันเป็นค่านิยมหลักของนโยบายการต่างประเทศของออสเตรีย
รัฐบาลไทย-ข่าวทำเนียบรัฐบาล-พล.ต.อ.พัชรวาท ประชุม กก.วล. เคาะตั้งคณะกรรมการระดับชาติ ยกระดับ 30 มาตรการแก้ไขปัญหาฝุ่น PM2.5
วันศุกร์ที่ 27 ตุลาคม 2566
พล.ต.อ.พัชรวาท ประชุม กก.วล. เคาะตั้งคณะกรรมการระดับชาติ ยกระดับ 30 มาตรการแก้ไขปัญหาฝุ่น PM2.5
พล.ต.อ.พัชรวาท ประชุม กก.วล. เคาะตั้งคณะกรรมการระดับชาติ ยกระดับ 30 มาตรการแก้ไขปัญหาฝุ่น PM2.5
พล.ต.อ.พัชรวาท ประชุม กก.วล. เคาะตั้งคณะกรรมการระดับชาติ ยกระดับ 30 มาตรการแก้ไขปัญหาฝุ่น PM2.5
วันที่ 26 ตุลาคม 2566 เวลา 13.30 น. พล.ต.อ.พัชรวาท วงษ์สุวรรณ รองนายกรัฐมนตรี และรัฐมนตรีว่าการกระทรวงทรัพยากรธรรมชาติและสิ่งแวดล้อม เป็นประธานการประชุมคณะกรรมการสิ่งแวดล้อมแห่งชาติ (กก.วล.) ครั้งที่ 4/2566 โดยมีนายจตุพร บุรุษพัฒน์ ปลัดกระทรวงทรัพยากรธรรมชาติและสิ่งแวดล้อม ทําหน้าที่รองประธานกรรมการ ดร.พิรุณ สัยยะสิทธิ์พานิช เลขาธิการสํานักงานนโยบายและแผนทรัพยากรธรรมชาติและสิ่งแวดล้อม ทําหน้าที่กรรมการและเลขานุการ พร้อมด้วยผู้ทรงคุณวุฒิ และผู้แทนหน่วยงานที่เกี่ยวข้อง เข้าร่วมการประชุมฯ ณ ห้องประชุมอารีย์สัมพันธ์ อาคารกรมการเปลี่ยนแปลงสภาพภูมิอากาศและสิ่งแวดล้อม
โดยมีวาระการประชุมที่สําคัญ เห็นชอบมาตรการแก้ไขปัญหาฝุ่น PM2.5 ในช่วงปีงบประมาณ 2567 ประกอบด้วย การขับเคลื่อนแผนปฏิบัติการขับเคลื่อนวาระแห่งชาติ “การแก้ไขปัญหามลพิษด้านฝุ่นละออง” และ “มาตรการแก้ไขปัญหาฝุ่น PM2.5 ปี 2567” พร้อมทั้งมีมติเห็นชอบให้เสนอคําสั่งแต่งตั้งคณะกรรมการแห่งชาติด้านการป้องกันและแก้ไขปัญหาไฟป่า การเผาในที่โล่ง หมอกควัน และฝุ่นละออง ให้เป็นกลไกการบริหารจัดการทั้งในระดับชาติและระดับพื้นที่ เพื่อยกระดับมาตรการในการป้องกันและแก้ไขปัญหาทั้งการเผาในพื้นที่ป่า พื้นที่โล่ง และพื้นที่การเกษตร และหมอกควันข้ามแดน รวมถึงการประสานความร่วมมือกับประเทศเพื่อนบ้านในการแก้ปัญหาหมอกควันให้เกิดผลเป็นรูปธรรมโดยเร็ว เพื่อลดผลกระทบต่อประชาชน
นอกจากนี้ ที่ประชุมฯ ยังได้เห็นชอบรายงานสถานการณ์คุณภาพสิ่งแวดล้อม พ.ศ. 2566 พร้อมทั้งให้ข้อเสนอแนะเชิงนโยบายระยะสั้น เช่น การแก้ไขปัญหาฝุ่นละอองขนาดเล็กจากภาคเกษตร โดยขอความร่วมมือจากหน่วยงานที่เกี่ยวข้องรับไปดําเนินการเป็นการเร่งด่วน และข้อเสนอแนะเชิงนโยบายระยะยาว อาทิ การเพิ่มขีดความสามารถของภาคการเกษตรในการปรับตัวต่อการเปลี่ยนแปลงสภาพภูมิอากาศ รวมถึงเห็นชอบ (ร่าง) รายงานสถานการณ์ดัชนีสมรรถนะสิ่งแวดล้อมของประเทศไทย ปี 2566 และ (ร่าง) แผนการบริหารจัดการ EPI ของประเทศไทย เพื่อเป็นแนวทางปฏิบัติสําหรับหน่วยงานที่เกี่ยวข้องในการจัดเก็บและรวบรวมข้อมูล
พล.ต.อ.พัชรวาท กล่าวว่า ในส่วนของ ทส. ได้มีการดําเนินการตามนโยบายของนายกรัฐมนตรีเป็นการเร่งด่วน โดยได้จัดตั้งศูนย์แก้ไขปัญหามลพิษทางอากาศ เพื่อเป็นศูนย์กลางในการให้ข้อมูลสถานการณ์ฝุ่นแก่ประชาชนอย่างต่อเนื่อง มีการรายงานสถานการณ์ประจําวัน และการคาดการณ์ฝุ่น PM 2.5 ในทุกวัน ช่วงเวลา 14.00 น. ผ่านช่องทาง Facebook live ของศูนย์แก้ไขปัญหามลพิษทางอากาศ (ศกพ.) และกระทรวงทรัพยากรธรรมชาติและสิ่งแวดล้อม เพื่อให้ประชาชนได้เตรียมพร้อมแนวทางการปฏิบัติตัว การรายงานสถานการณ์ประจําสัปดาห์ พยากรณ์สถานการณ์ฝุ่น 7 วันล่วงหน้า เพื่อให้ประชาชนสามารถวางแผนล่วงหน้าในการปฏิบัติตัวในช่วงอาทิตย์นั้น พร้อมทั้งจัดให้มีการรายงานกรณีพิเศษเมื่อมีเหตุการณ์วิกฤติ ในกรณีสถานการณ์ PM 2.5 เข้าขั้นส่งผลกระทบร้ายแรงต่อสุขภาพ หรือมีเหตุการณ์ที่สําคัญ
รัฐบาลไทย-ข่าวทำเนียบรัฐบาล-รัฐมนตรีว่าการกระทรวงยุติธรรม เป็นประธานการประชุมคณะกรรมการราชทัณฑ์ ครั้งที่ ๑/๒๕๖๖
วันศุกร์ที่ 27 ตุลาคม 2566
27/10/2566
รัฐมนตรีว่าการกระทรวงยุติธรรม เป็นประธานการประชุมคณะกรรมการราชทัณฑ์ ครั้งที่ ๑/๒๕๖๖
รัฐมนตรีว่าการกระทรวงยุติธรรม เป็นประธานการประชุมคณะกรรมการราชทัณฑ์ ครั้งที่ ๑/๒๕๖๖
ในวันศุกร์ที่ ๒๗ ตุลาคม ๒๕๖๖ เวลา ๑๓.๓๐ น. พันตํารวจเอก ทวี สอดส่อง รัฐมนตรีว่าการกระทรวงยุติธรรม เป็นประธานการประชุมคณะกรรมการราชทัณฑ์ ครั้งที่ ๑/๒๕๖๖ โดยมี นางพงษ์สวาท นีละโยธิน ปลัดกระทรวงยุติธรรม นายสหการณ์ เพ็ชรนรินทร์ รองปลัดกระทรวงยุติธรรม รักษาราชการแทน อธิบดีกรมราชทัณฑ์ พร้อมด้วยกรรมการโดยตําแหน่ง กรรมการผู้ทรงคุณวุฒิ และผู้เกี่ยวข้อง เข้าร่วมประชุม​ ณ ห้องประชุมกรมราชทัณฑ์ ชั้น ๒ อาคารกรมราชทัณฑ์ จังหวัดนนทบุรี
โดยที่ประชุมได้รับทราบผลการดําเนินงานที่สําคัญของกรมราชทัณฑ์ในปีงบประมาณ พ.ศ. ๒๕๖๖ รวมถึงนโยบายการบริหารงานราชทัณฑ์ ประจําปีงบประมาณ พ.ศ. ๒๕๖๗ และการปฏิบัติต่อผู้ต้องขังของกรมราชทัณฑ์ตามข้อเสนอแนะของคณะกรรมาธิการและองค์กรด้านสิทธิมนุษยชน พร้อมทั้งให้กรมราชทัณฑ์รับข้อเสนอแนะจากคณะกรรมการราชทัณฑ์มาพัฒนางานราชทัณฑ์ต่อไป
ในการนี้ ที่ประชุมได้มีมติเห็นชอบวาระที่สําคัญ ได้แก่ ๑) การกําหนดแนวทางการปฏิบัติต่อผู้ต้องขังระหว่างพิจารณาคดีให้เป็นไปตามหลักกฎหมายรัฐธรรมนูญ โดยแบ่งออกเป็น ๓ ประเด็นหลัก ได้แก่ (๑) การยกระดับทางกายภาพ โดยกําหนดเรือนจําศูนย์ระหว่างการพิจารณาคดี (Hub) ๘ กลุ่มจังหวัด (๒) การยกระดับทางการปฏิบัติต่อผู้ต้องขัง โดยการแก้ไขปรับปรุงระเบียบและหนังสือสั่งการที่เกี่ยวข้อง และ (๓) การศึกษาวิจัย "โครงการทดลองนําร่องการปฏิบัติต่อผู้ต้องขังระหว่างการพิจารณาคดี : กรณีศึกษาเรือนจําชั่วคราวเขาไม้แก้ว" และ ๒) ให้แต่งตั้งคณะอนุกรรมการเพื่อศึกษาแนวทางการกําหนดหลักเกณฑ์และวิธีการในการคุมขังในสถานที่อื่น เพื่อยกระดับการปฏิบัติต่อผู้ต้องขังระหว่างพิจารณาคดีต่อไป
รัฐบาลไทย-ข่าวทำเนียบรัฐบาล-รัฐมนตรีฯ พิมพ์ภัทรา รับมอบสิ่งของอุปโภค บริโภค เตรียมแพค “ถุงยิ้มพิมพ์ใจ MIND ไม่ทิ้งกัน” เพื่อนำไปช่วยเหลือผู้ประสบอุทกภัย
วันศุกร์ที่ 27 ตุลาคม 2566
27/10/2566
รัฐมนตรีฯ พิมพ์ภัทรา รับมอบสิ่งของอุปโภค บริโภค เตรียมแพค “ถุงยิ้มพิมพ์ใจ MIND ไม่ทิ้งกัน” เพื่อนําไปช่วยเหลือผู้ประสบอุทกภัย
รัฐมนตรีฯ พิมพ์ภัทรา รับมอบสิ่งของอุปโภค บริโภค เตรียมแพค “ถุงยิ้มพิมพ์ใจ MIND ไม่ทิ้งกัน” เพื่อนําไปช่วยเหลือผู้ประสบอุทกภัย
วันที่ 26 ตุลาคม 2566 นางสาวพิมพ์ภัทรา วิชัยกุล รัฐมนตรีว่าการกระทรวงอุตสาหกรรม พร้อมด้วย นางสาวศิรินันท์ ศิริพานิช ผู้ช่วยรัฐมนตรีประจํากระทรวงอุตสาหกรรม นายดนัยณัฏฐ์ โชคอํานวย ที่ปรึกษารัฐมนตรีว่าการกระทรวงอุตสาหกรรม นายเอกภัทร วังสุวรรณ รองปลัดกระทรวงอุตสาหกรรม นายบรรจง สุกรีฑา เลขาธิการสํานักงานมาตรฐานผลิตภัณฑ์อุตสาหกรรม รักษาราชการแทน รองปลัดกระทรวงอุตสาหกรรม และนางสาวไพลิน เทียนสุวรรณ เลขานุการรัฐมนตรีว่าการกระทรวงอุตสาหกรรม รับมอบสิ่งของอุปโภค บริโภค และของใช้ที่จําเป็น เพื่อเตรียมแพคเป็น “ถุงยิ้มพิมพ์ใจ MIND ไม่ทิ้งกัน” ซึ่งเป็นถุงยังชีพจากหน่วยงานภาครัฐ เอกชน ผู้ประกอบการโรงงานอุตสาหกรรมทั่วประเทศ ที่รวมใจส่งมอบรอยยิ้ม เพื่อเป็นกําลังใจให้กับผู้ประสบอุทกภัยในการก้าวข้ามช่วงเวลาที่ยากลําบาก ภายใต้โครงการ “อุตสาหกรรมรวมใจ ช่วยพี่น้องชาวไทย” ซึ่งได้รับการสนับสนุนจาก สํานักงานมาตรฐานผลิตภัณฑ์อุตสาหกรรม กรมส่งเสริมอุตสาหกรรม สํานักงานอุตสาหกรรมจังหวัดนครราชสีมา สํานักงานอุตสาหกรรมจังหวัดสิงห์บุรี สํานักงานอุตสาหกรรมจังหวัดชัยนาท สํานักงานอุตสาหกรรมจังหวัดปราจีนบุรี สถาบันพัฒนาอุตสาหกรรมสิ่งทอ เข้าร่วมมอบสิ่งของ เพื่อนําไปช่วยเหลือและบรรเทาความเดือดร้อนในเบื้องต้นให้กับผู้ประสบอุทกภัยน้ําท่วมโดยเร่งด่วนต่อไป ณ ห้องโถง ชั้น 1 อาคารสํานักงานปลัดกระทรวงอุตสาหกรรม
รัฐบาลไทย-ข่าวทำเนียบรัฐบาล-ผู้ช่วยรัฐมนตรีประจำกระทรวงอุตสาหกรรม ฤกษ์ดีเข้ากระทรวงอุตสาหกรรมวันแรก
วันศุกร์ที่ 27 ตุลาคม 2566
27/10/2566
ผู้ช่วยรัฐมนตรีประจํากระทรวงอุตสาหกรรม ฤกษ์ดีเข้ากระทรวงอุตสาหกรรมวันแรก
ผู้ช่วยรัฐมนตรีประจํากระทรวงอุตสาหกรรม ฤกษ์ดีเข้ากระทรวงอุตสาหกรรมวันแรก
วันนี้ (26 ตุลาคม 2566) เวลา 10.09 น. นางสาวศิรินันท์ ศิริพานิช ผู้ช่วยรัฐมนตรีประจํากระทรวงอุตสาหกรรม ถือฤกษ์ดีเข้ากระทรวงอุตสาหกรรมเป็นวันแรก เตรียมเข้ารับตําแหน่งผู้ช่วยรัฐมนตรีประจํากระทรวงอุตสาหกรรม
ในการนี้ ได้เข้าสักการะองค์พระนารายณ์ พระภูมิ สิ่งศักดิ์สิทธิ์ และกราบพระพุทธรูปที่ประดิษฐานประจํากระทรวงอุตสาหกรรม โดยมีนายอนุพงศ์ กําปนาค หัวหน้าสํานักงานรัฐมนตรี ข้าราชการ และเจ้าหน้าที่สํานักงานรัฐมนตรี ร่วมให้การต้อนรับ ณ อาคารสํานักงานปลัดกระทรวงอุตสาหกรรม
รัฐบาลไทย-ข่าวทำเนียบรัฐบาล-​นายกฯ ย้ำหน่วยงานความมั่นคง-กต.-ทางการอิสราเอล ยืนยันมีคนไทยถูกจับกุมเป็นตัวประกัน 18 คน
วันศุกร์ที่ 27 ตุลาคม 2566
27/10/2566
​นายกฯ ย้ําหน่วยงานความมั่นคง-กต.-ทางการอิสราเอล ยืนยันมีคนไทยถูกจับกุมเป็นตัวประกัน 18 คน
​นายกฯ ย้ําหน่วยงานความมั่นคง-กต.-ทางการอิสราเอล ยืนยันมีคนไทยถูกจับกุมเป็นตัวประกัน 18 คน
วันนี้ (27 ตุลาคม 2566) เวลา 10.00 น. ที่โรงแรมแกรนด์ ไฮแอท เอราวัณ กรุงเทพมหานคร ภายหลังการกล่าวปาฐกถาพิเศษในงานสัมมนาเปิดตัว “คู่มือเป้าหมายการพัฒนาที่ยั่งยืนสําหรับบริษัทจดทะเบียน และมาตรฐานผลกระทบ SDG” นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง ให้สัมภาษณ์สื่อมวลชนถึงกรณีวานนี้ที่มีข่าวเรื่องการจับตัวประกัน 54 คน เชื่อว่าเป็นความสับสน ตนได้ตรวจสอบกับทางเอกอัครราชทูตในประเทศอิสราเอล และเอกอัครราชทูตในประเทศไทยแล้ว โดยกระทรวงการต่างประเทศได้ประสานฝ่ายความมั่นคงและยังยืนยันว่าตัวเลขยังเป็น 18 คนเท่าเดิม อาจจะยังมีการรวมทั้งผู้เสียชีวิตและผู้ที่สูญหาย จากกรณีที่ได้มีการแจ้งว่า 54 คน คงไม่ใช่ความจริงและไม่ได้ถูกจับเป็นตัวประกัน ยังยืนว่าเท่าเดิม
นายกรัฐมนตรี กล่าวอีกว่าเมื่อช่วงเช้าวันนี้ได้เป็นประธานพิธีทําบุญเนื่องในโอกาสเข้ารับตําแหน่ง เพื่อความเป็นสิริมงคล โดยเป็นการทําบุญภายในกับทางเจ้าหน้าที่ในทําเนียบรัฐบาล ภายหลังเข้ารับตําแหน่งนายกฯ พร้อมยืนยันว่ายังไม่มีการพักค้างคืนที่ตึกไทยคู่ฟ้าในเวลานี้ ส่วนจะเข้าพักวันไหนนั้นยังไม่ได้กําหนด คงไม่ค้างคืนทุกวัน แต่จะค้างคืนในวันที่มีการประชุมที่ทําเนียบรัฐบาลช่วงเช้า
รัฐบาลไทย-ข่าวทำเนียบรัฐบาล-รัฐมนตรีว่าการกระทรวงยุติธรรม ร่วมประชุมคณะกรรมการบริหารสภาทนายความ
วันศุกร์ที่ 27 ตุลาคม 2566
27/10/2566
รัฐมนตรีว่าการกระทรวงยุติธรรม ร่วมประชุมคณะกรรมการบริหารสภาทนายความ
รัฐมนตรีว่าการกระทรวงยุติธรรม ร่วมประชุมคณะกรรมการบริหารสภาทนายความ
ในวันศุกร์ที่ ๒๗ ตุลาคม ๒๕๖๖ เวลา ๐๙.๓๐ น. พันตํารวจเอก ทวี สอดส่อง รัฐมนตรีว่าการกระทรวงยุติธรรม ในฐานะสภานายกพิเศษแห่งสภาทนายความ ร่วมประชุมคณะกรรมการบริหารสภาทนายความ ครั้งที่ ๑๐/๒๕๖๖ โดยมี ดร. วิเชียร ชุบไธสง นายกสภาทนายความ นางสาวรวิวรรณ จตุรพิธพร ที่ปรึกษาด้านกฎหมาย สํานักงานปลัดกระทรวงยุติธรรม และเจ้าหน้าที่ที่เกี่ยวข้องเข้าร่วมฯ ณ ห้องประชุมชั้น ๓ สภาทนายความในพระบรมราชูปถัมภ์ กรุงเทพมหานคร
ทั้งนี้มีวาระการประชุมพิจารณาคดีมรรยาททนายความ จํานวน ๘ เรื่อง และพิจารณาวาระการให้ความช่วยเหลือประชาชนทางกฎหมาย,วาระการดําเนินงานของสภาทนายความในส่วนกลาง (กรุงเทพมหานคร) ส่วนภูมิภาค ( ภาค ๑ - ๙) รวมทั้งการบริหารงานของประธานสภาทนายความจังหวัด จํานวน ๑๑๒ ศาลจังหวัด เพื่อให้สอดคล้องกับแนวนโยบายของรัฐบาล
รัฐบาลไทย-ข่าวทำเนียบรัฐบาล-กลับไทยมีงานทำ! เตรียมตำแหน่งงานกว่า 63,296 อัตรา รองรับแรงงานกลับจากอิสราเอล
วันศุกร์ที่ 27 ตุลาคม 2566
กลับไทยมีงานทํา! เตรียมตําแหน่งงานกว่า 63,296 อัตรา รองรับแรงงานกลับจากอิสราเอล
.....
รัฐบาลเตรียมมาตรการดูแลแรงงานไทยที่เดินทางกลับจากประเทศอิสราเอลมาถึงประเทศไทย เนื่องจากเหตุการณ์ไม่สงบ โดยเตรียมตําแหน่งงานในต่างประเทศที่มีรายได้และลักษณะงานใกล้เคียงกับงานในประเทศอิสราเอลให้กับแรงงานไทยที่ต้องการไปทํางานต่างประเทศ ส่วนผู้ที่ไม่ประสงค์ไปทํางานต่างประเทศแล้ว ได้เตรียมตําแหน่งงานว่างจากทั่วประเทศ จํานวน 63,296 อัตรา ไว้รองรับ
.
นอกจากนี้ ยังส่งเสริมการประกอบอาชีพอิสระ การรับงานไปทํางานที่บ้าน และแนะนําแหล่งเงินทุนที่ถูกกฎหมายจากกองทุนเพื่อผู้รับงานไปทําที่บ้าน ซึ่งมีดอกเบี้ยต่ําให้กับแรงงานไทยที่ไม่ต้องการทํางานประจําหรือต้องการเริ่มต้นกิจการของตนเองอีกด้วย
.
สําหรับผู้ที่ต้องการสอบถามข้อมูลเพิ่มเติม ติดต่อได้ที่สํานักงานจัดหางานจังหวัดทุกจังหวัด สํานักงานจัดหางานกรุงเทพมหานครพื้นที่ 1-10 หรือสายด่วนกรมการจัดหางาน โทร. 1694
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-บริษัท ท่าอากาศยานไทย จำกัด (มหาชน) จัดกิจกรรมจิตอาสาบำเพ็ญสาธารณประโยชน์ “AOT เคียงข้าง และแบ่งปัน”
วันศุกร์ที่ 27 ตุลาคม 2566
บริษัท ท่าอากาศยานไทย จํากัด (มหาชน) จัดกิจกรรมจิตอาสาบําเพ็ญสาธารณประโยชน์ “AOT เคียงข้าง และแบ่งปัน”
...
บริษัท ท่าอากาศยานไทย จํากัด (มหาชน)จัดกิจกรรมจิตอาสาบําเพ็ญสาธารณประโยชน์ “AOT เคียงข้าง และแบ่งปัน”
บริษัท ท่าอากาศยานไทย จํากัด (มหาชน) (ทอท.) กระทรวงคมนาคม จัดกิจกรรมจิตอาสาบําเพ็ญสาธารณประโยชน์ “AOT เคียงข้าง และแบ่งปัน” เนื่องในวันคล้ายวันสวรรคต พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร 13 ตุลาคม 2566 และเนื่องในวันคล้ายวันสวรรคต พระบาทสมเด็จพระจุลจอมเกล้าเจ้าอยู่หัว 23 ตุลาคม 2566 เพื่อเป็นการ น้อมรําลึกในพระมหากรุณาธิคุณ และแสดงความจงรักภักดี โดยนายรัชชาณล กิตติพัทธ์ ผู้ช่วยกรรมการผู้อํานวยการใหญ่ (สายงานทรัพยากรบุคคลและอํานวยการ) พร้อมด้วยผู้บริหารและพนักงาน ทอท. ร่วมกันบรรจุสิ่งของอุปโภคบริโภคที่จําเป็นต่อการดํารงชีวิตประจําวัน เช่น ข้าวสาร นมถั่วเหลือง ขนมปัง บะหมี่กึ่งสําเร็จรูป จํานวน 600 ชุด และน้ําดื่ม จํานวน 1,440 ขวด เพื่อแจกจ่ายและแบ่งปันเครื่องอุปโภคบริโภคเพื่อการยังชีพให้กับประชาชนในพื้นที่เขตดอนเมืองโดยมี นายธเนศ โทนสุวรรณ นักพัฒนาสังคมปฏิบัติการ ผู้แทนสํานักงานเขตดอนเมือง เป็นผู้รับมอบ ณ อาคารสโมสรท่าอากาศยาน สํานักงานใหญ่ ทอท. เมื่อวันที่ 27 ตุลาคม 2566
ทั้งนี้ ทอท. ดําเนินกิจกรรมด้านความรับผิดชอบต่อสังคม ภายใต้แนวคิดการเป็นสนามบินที่เป็นพลเมืองที่ดีของสังคม และเป็นเพื่อนบ้านที่ดีของชุมชน (Corporate Citizenship Airport)
รัฐบาลไทย-ข่าวทำเนียบรัฐบาล-Prime Minister of the Kingdom of Thailand To Pay Official Visit to Lao PDR
วันศุกร์ที่ 27 ตุลาคม 2566
27/10/2566
Prime Minister of the Kingdom of Thailand To Pay Official Visit to Lao PDR
Prime Minister of the Kingdom of Thailand To Pay Official Visit to Lao PDR
October 27, 2023, Government Spokesperson Chai Wacharonke disclosed that H.E. Mr. Srettha Thavisin, Prime Minister of the Kingdom of Thailand, will pay an official visit to the Lao PDR on 30 October 2023 at the invitation of H.E. Mr. Sonexay Siphandone, Prime Minister of the Lao People’s Democratic Republic (Lao PDR).
The official visit aims to further strengthen the bilateral relations and close cooperation as well as emphasise the Strategic Partnership for Growth and Sustainable Development between Thailand and the Lao PDR.
During the official visit, the Prime Minister will have a bilateral meeting withthe Prime Minister of the Lao PDR. He will also pay a courtesy call on H.E.Mr. Thongloun Sisoulith, President of the Lao PDR and the General Secretary of the Lao People's Revolutionary Party, and meet with H.E. Mr. Xaysompone Phomvihane, President of the National Assembly of the Lao PDR.
The Thai Prime Minister, together with the Prime Minister of the Lao PDR, will preside over the opening ceremony of the Vientiane Train Station (Khamsavath). The train station is a cooperation project between the two governments through the Neighbouring Countries Economic Development Cooperation Agency (NEDA).
รัฐบาลไทย-ข่าวทำเนียบรัฐบาล-​ก.แรงงาน  รับแรงงานไทยกลับจากอิสราเอล เพิ่มอีก 268 คน ย้ำ!! ยังไม่ยุติการจัดเที่ยวบินไปรับคนไทยกลับบ้าน
วันศุกร์ที่ 27 ตุลาคม 2566
27/10/2566
​ก.แรงงาน  รับแรงงานไทยกลับจากอิสราเอล เพิ่มอีก 268 คน ย้ํา!! ยังไม่ยุติการจัดเที่ยวบินไปรับคนไทยกลับบ้าน
​ก.แรงงาน  รับแรงงานไทยกลับจากอิสราเอล เพิ่มอีก 268 คน ย้ํา!! ยังไม่ยุติการจัดเที่ยวบินไปรับคนไทยกลับบ้าน
วันที่ 27 ตุลาคม 2566 นายไพโรจน์ โชติกเสถียร ปลัดกระทรวงแรงงาน มอบหมายให้ นางสาวกรจิรัฏฐ์ พงจันทร์ศธร ผู้ช่วยปลัดกระทรวงแรงงาน พร้อมด้วยผู้บริหารระดับสูงจากหน่วยงานในสังกัดกระทรวงแรงงาน ให้การต้อนรับและดูแลอํานวยความสะดวกแรงงานไทยที่ได้รับผลกระทบจากความไม่สงบในอิสราเอลและแจ้งความประสงค์เดินทางกลับถึงประเทศไทยที่เดินทางกลับ ณ ท่าอากาศยานสุวรรณภูมิ จังหวัดสมุทรปราการ จํานวน 268 คน รอบเวลา 08.50 น. โดย TVL-BKK เที่ยวบิน EL AL สุวรรณภูมิ จํานวน 268 คน
โดยมีหน่วยงานราชการต่างๆ ร่วมอํานวยความสะดวกและแนะนําสิทธิในการช่วยเหลือเยียวยา
ซึ่งในส่วนของกระทรวงแรงงานได้มีการตั้งโต๊ะให้คําแนะนําการยื่นคําร้องขอรับสิทธิประโยชน์จากกองทุนเพื่อช่วยเหลือคนหางานไปทํางานต่างประเทศให้บริการคําแนะนําเกี่ยวกับการยื่นคําร้องขอรับสิทธิประโยชน์จากกองทุนเพื่อช่วยเหลือแรงงานไทยไปทํางานต่างประเทศ เพื่อให้แรงงานไทยได้รับเงินสิทธิประโยชน์ดังกล่าวโดยเร็วที่สุดด้วย
“ท่านรัฐมนตรีว่าการกระทรวงแรงงาน มีความห่วงใยแรงงานทุกคนจากสถานการณ์ดังกล่าว ขอให้แรงงานไทยรวมทั้งญาติของแรงงานไทยเชื่อมั่นว่า กระทรวงแรงงานจะสามารถพาทุกคนออกมาให้ได้เร็วและปลอดภัยที่สุด และจะยังไม่ยุติการจัดเที่ยวบินไปรับคนไทยกลับบ้าน” นายไพโรจน์ โชติกเสถียร กล่าว
+++++++++++++++++++
กองเผยแพร่และประชาสัมพันธ์
รัฐบาลไทย-ข่าวทำเนียบรัฐบาล-สธ.เผยผู้ป่วยกลับจากอิสราเอลอาการดี เหลือนอนรักษา รพ. 2 ราย คาดให้กลับบ้านได้ภายในพรุ่งนี้
วันศุกร์ที่ 27 ตุลาคม 2566
สธ.เผยผู้ป่วยกลับจากอิสราเอลอาการดี เหลือนอนรักษา รพ. 2 ราย คาดให้กลับบ้านได้ภายในพรุ่งนี้
กระทรวงสาธารณสุข สรุปผลการดูแลสุขภาพแรงงานไทยกลับจากอิสราเอล ยังเหลือนอนรักษาในโรงพยาบาล 2 ราย ผู้ป่วยผื่นเรื้อรัง พบเป็นสครับไทฟัส หรือไข้รากสาดใหญ่ หลังรักษาอาการดี จะออกจากโรงพยาบาลได้วันนี้
กระทรวงสาธารณสุข สรุปผลการดูแลสุขภาพแรงงานไทยกลับจากอิสราเอล ยังเหลือนอนรักษาในโรงพยาบาล 2 ราย ผู้ป่วยผื่นเรื้อรัง พบเป็นสครับไทฟัส หรือไข้รากสาดใหญ่ หลังรักษาอาการดี จะออกจากโรงพยาบาลได้วันนี้ ส่วนรายกระดูกสะโพกหัก หลังผ่าตัดอาการดี ญาติเตรียมรับกลับไปดูแลที่ภูมิลําเนาพรุ่งนี้ ภาพรวมคัดกรองสุขภาพสะสมกว่า 5 พันราย
วันนี้ (27 ตุลาคม 2566) นพ.สุรโชค ต่างวิวัฒน์ รักษาราชการแทนรองปลัดกระทรวงสาธารณสุข ในฐานะผู้บัญชาการศูนย์ปฏิบัติการฉุกเฉินด้านการแพทย์และสาธารณสุข (PHEOC) กล่าวว่า กระทรวงสาธารณสุขได้ดําเนินการคัดกรองและดูแลสุขภาพแรงงานไทยที่เดินทางกลับจากสถานการณ์ความไม่สงบในอิสราเอลอย่างเต็มที่ด้วยความรวดเร็ว ตามนโยบายของ นพ.ชลน่าน ศรีแก้ว รัฐมนตรีว่าการกระทรวงสาธารณสุข ที่ผ่านมา มีผู้เดินทางกลับที่ต้องส่งต่อเข้ารับการรักษาในโรงพยาบาลทั้งหมด 7 ราย ปัจจุบันยังเหลือผู้ป่วยที่รักษาในโรงพยาบาล 2 ราย ได้แก่ 1.ผู้ป่วยกระดูกสะโพกหักจากตกรถ เข้ารับการรักษาที่โรงพยาบาลเลิดสิน เมื่อวันที่ 19 ตุลาคม 2566 ได้รับการผ่าตัดดามกระดูก เมื่อวันที่ 24 ตุลาคมที่ผ่านมา ปัจจุบันอาการทั่วไปดี สามารถลุกนั่งทํากิจกรรมบนเตียงได้ไม่มีอาการปวด แพทย์วางแผนให้ผู้ป่วยออกจากโรงพยาบาลเพื่อไปรักษาต่อที่ภูมิลําเนา คือ โรงพยาบาลศูนย์อุดรธานี โดยญาติจะมารับกลับวันที่ 28 ตุลาคม 2566 พร้อมใบส่งตัว และ 2.ผู้ป่วยมีผื่นเรื้อรัง เข้ารับการรักษาที่สถาบันราชประชาสมาสัย เมื่อวันที่ 22 ตุลาคม 2566 แพทย์วินิจฉัยเป็นโรคสครับไทฟัส หรือโรคไข้รากสาดใหญ่ หลังจากได้รับยาปฏิชีวนะอาการไข้ลดลงดี มีแผนให้ออกจากโรงพยาบาลหลังไข้ลดลงเกิน 48 ชั่วโมง ซึ่งคาดว่าจะออกจากโรงพยาบาลได้ในวันนี้ โดยจะเขียนประวัติการรักษาให้โรงพยาบาลในภูมิลําเนาติดตามอาการต่อไป
นพ.สุรโชคกล่าวต่อว่า สําหรับภาพรวมมีการดูแลคัดกรองสุขภาพแรงงานไทยที่เดินทางกลับแล้ว 32 ชุด รวม 5,309 ราย เป็นชาย 5,209 ราย และหญิง 100 ราย พบอาการด้านสุขภาพจิต คือ อาการไม่สบายใจ 437 ราย คิดเป็นร้อยละ 8.2 ส่วนใหญ่ไม่สบายใจระดับปานกลาง 366 ราย ส่วนอาการทางกายพบ 90 ราย คิดเป็นร้อยละ 1.7 ได้แก่ บาดเจ็บ 20 ราย อาการทางเดินหายใจ 56 ราย โรคประจําตัว 3 ราย อาการทางผิวหนัง 9 ราย ไข้ออกผื่น 1 ราย และมีไข้ ปวดศีรษะ 1 ราย
****************************************** 27 ตุลาคม 2566
รัฐบาลไทย-ข่าวทำเนียบรัฐบาล-รองปลัดเศรษฐเกียรติฯ เป็นประธานการเปิดสัมมนาวิชาการ The FAVA-TVMA Pet Fair SEA Seminar 2023
วันพฤหัสบดีที่ 26 ตุลาคม 2566
รองปลัดเศรษฐเกียรติฯ เป็นประธานการเปิดสัมมนาวิชาการ The FAVA-TVMA Pet Fair SEA Seminar 2023
รองปลัดเศรษฐเกียรติฯ เป็นประธานการเปิดสัมมนาวิชาการ The FAVA-TVMA Pet Fair SEA Seminar 2023
วันที่ 26 ตุลาคม 2566 เวลา 13.00 น. นายเศรษฐเกียรติ กระจ่างวงษ์ รองปลัดกระทรวงเกษตรและสหกรณ์ ในฐานะนายกสัตวแพทยสมาคมแห่งประเทศไทย ในพระบรมราชูปถัมภ์ ได้รับเกียรติให้เป็นประธานในพิธีเปิดการสัมมนาวิชาการ The FAVA-TVMA Pet Fair SEA Seminar 2023 ภายใต้หัวข้อ "Implementing Innovative Diagnostics and Treatment to Tackle Antimicrobial Resistance in Companion Animal" ณ ศูนย์นิทรรศการและการประชุมไบเทค (BITEC) กรุงเทพฯ โดยมี ศาสตราจารย์ สัตวแพทย์หญิง ดร.อัจฉริยา ไศละสูต ในฐานะผู้อํานวยการสํานักงานสมาพันธ์สมาคมสัตวแพทย์แห่งเอเชีย (Federation of Asian Veterinary Associations: FAVA) เป็นผู้ดําเนินการสัมมนา และได้เชิญคณาจารย์ผู้มีความเชี่ยวชาญด้านการดื้อยาต้านจุลชีพ จากคณะสัตวแพทยศาสตร์ จุฬาลงกรณ์มหาวิทยาลัย ร่วมเป็นวิทยากรในการสัมมนาดังกล่าว ซึ่งหัวข้อการสัมมนาประกอบด้วยหัวข้อด้านการจัดการการดื้อยาต้านจุลชีพที่น่าสนใจ อาทิเช่น การประยุกต์ใช้นวัตกรรมการตรวจวินิจฉัยการดื้อยาต้านจุลชีพในสัตว์เลี้ยง แนวโน้มการรักษาการดื้อยาต้านจุลชีพในสัตว์เลี้ยง และการนําเสนอนวัตกรรมนาโนเทคโนโลยีเพื่อลดการดื้อยาต้านจุลชีพ ทั้งนี้ รองปลัดเศรษฐเกียรติฯ กล่าวว่า การดื้อยาต้านจุลชีพ เป็นภัยเสี่ยงต่อสุขภาพของสัตว์เป็นอย่างมาก ซึ่งอาจเกิดจากการใช้ยาต้านจุลชีพที่ไม่เหมาะสมและเกินความจําเป็น ซึ่งปัจจุบันหน่วยงานที่เกี่ยวข้องหลายภาคส่วนได้ร่วมกันบูรณาการความร่วมมือเพื่อแก้ไขปัญหาดังกล่าว และในนามของรองปลัดกระทรวงเกษตรและสหกรณ์ และนายกสัตวแพทยสมาคมฯ มีความยินดีให้ความร่วมมือกับหน่วยงานต่าง ๆ เพื่อร่วมกันแก้ไขปัญหาการดื้อยาต้านจุลชีพอย่างเหมาะสมต่อไป
รัฐบาลไทย-ข่าวทำเนียบรัฐบาล-ปลัดดีอี หารือแนวทางเดินหน้าขยายผลการใช้งาน แอปฯ ThaiD
วันศุกร์ที่ 27 ตุลาคม 2566
ปลัดดีอี หารือแนวทางเดินหน้าขยายผลการใช้งาน แอปฯ ThaiD
ปลัดดีอี หารือแนวทางเดินหน้าขยายผลการใช้งาน แอปฯ ThaiD
วันนี้ (27 ตุลาคม 2566) ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงดิจิทัลเพื่อเศรษฐกิจและสังคม (ดีอี) เป็นประธานการประชุมหารือแนวทางการขยายผลการใช้งานแอปพลิเคชัน ThaiD เพื่อพัฒนาระบบและเพิ่มประสิทธิภาพให้ประชาชนสามารถใช้งานได้มากยิ่งขึ้น โดยมี นายเวทางค์ พ่วงทรัพย์ รองปลัดกระทรวงดิจิทัลเพื่อเศรษฐกิจและสังคม นายภุชพงค์ โนดไธสง เลขาธิการคณะกรรมการดิจิทัลเพื่อเศรษฐกิจและสังคมแห่งชาติ และผู้ที่เกี่ยวข้องเข้าร่วม ณ ห้องประชุม 801 ชั้น 8 กระทรวงดิจิทัลเพื่อเศรษฐกิจและสังคม
รัฐบาลไทย-ข่าวทำเนียบรัฐบาล-บสย. Smart One ผนึก กรุงศรี “สินเชื่อเติมพลังเกินร้อย” ช่วย SMEs ตัวเบา ฟรี..! ค่าธรรมเนียมค้ำตลอดสัญญา
วันศุกร์ที่ 27 ตุลาคม 2566
27/10/2566
บสย. Smart One ผนึก กรุงศรี “สินเชื่อเติมพลังเกินร้อย” ช่วย SMEs ตัวเบา ฟรี..! ค่าธรรมเนียมค้ําตลอดสัญญา
บสย. - ธนาคารกรุงศรีอยุธยา นึกกําลังช่วยผู้ประกอบการ SMEs รายเล็กกู้ในนามบุคคลธรรมดา ที่ต้องการลงทุน เสริมแกร่งแพ็คคู่ เพิ่มสภาพคล่องทางการเงิน ด้วย “Krungsri SME สินเชื่อเติมพลังเกินร้อย” และโครงการค้ําประกันสินเชื่อ บสย. PGS 10 Smart One
นายกิตติพงษ์ บุรณศิริ รองผู้จัดการทั่วไป สายงานกลยุทธ์และผลิตภัณฑ์ บรรษัทประกันสินเชื่ออุตสาหกรรมขนาดย่อม (บสย.) นายพีรกิตติ์ จิรเชษฐากุล ผู้บริหารสายงานกลุ่มลูกค้าธุรกิจรายย่อย ธนาคารกรุงศรีอยุธยา จํากัด (มหาชน) ผนึกกําลังช่วยผู้ประกอบการ SMEs รายเล็กกู้ในนามบุคคลธรรมดา ที่ต้องการลงทุน เสริมแกร่งแพ็คคู่ เพิ่มสภาพคล่องทางการเงิน ด้วย “Krungsri SME สินเชื่อเติมพลังเกินร้อย” และโครงการค้ําประกันสินเชื่อ บสย. PGS 10 Smart One วงเงินโครงการรวม 1,000 ล้านบาท พร้อมจัดหนักเพื่อรายย่อย วงเงินสินเชื่อสูงสุด 10 ล้านบาท หรือสูงสุด 2 เท่าของหลักประกัน ระยะเวลาผ่อนชําระสูงสุด 10 ปี อัตราดอกเบี้ย MRR+2.75% ถึง MRR+3% ต่อปี ฟรีค่าธรรมเนียมค้ําประกันตลอดสัญญาการกู้ ในโครงการค้ําประกันสินเชื่อ “บสย. PGS 10 Smart One” (บสย. ยกเว้นค่าธรรมเนียมค้ําประกัน 2 ปี ตั้งแต่ปีที่ 3 เป็นต้นไป กรุงศรีชําระแทนลูกค้า) สอบถามรายละเอียดเพิ่มเติมที่ บสย. Call Center โทร. 02-890-9999, LINE Official Account: @tcgfirst (ตลอด 24 ชั่วโมง) หรือติดต่อกลุ่มบริหารความสัมพันธ์ลูกค้าธุรกิจรายย่อยกรุงศรี โทร. 02-296-6262
รัฐบาลไทย-ข่าวทำเนียบรัฐบาล-ผู้นำแรงงาน ชื่นชม รมว.พิพัฒน์ บริหารจัดการช่วยเหลือแรงงานไทยกลับจากอิสราเอลได้เป็นอย่างดี
วันศุกร์ที่ 27 ตุลาคม 2566
27/10/2566
ผู้นําแรงงาน ชื่นชม รมว.พิพัฒน์ บริหารจัดการช่วยเหลือแรงงานไทยกลับจากอิสราเอลได้เป็นอย่างดี
ผู้นําแรงงาน ชื่นชม รมว.พิพัฒน์ บริหารจัดการช่วยเหลือแรงงานไทยกลับจากอิสราเอลได้เป็นอย่างดี
วันที่ 27 ตุลาคม 2566นายพิพัฒน์ รัชกิจประการ รัฐมนตรีว่าการกระทรวงแรงงานให้การต้อนรับสมาพันธ์สมานฉันท์แรงงานไทย (สสรท.) และองค์กรสมาชิก นําโดยนายสาวิทย์ แก้วหวาน ประธานสมาพันธ์ฯ นายชาลี ลอยสูง ที่ปรึกษาสมาพันธ์ฯและคณะ ในโอกาสเข้าพบเพื่อแสดงความยินดีเนื่องในโอกาสเข้ารับตําแหน่ง พร้อมรับทราบนโยบายด้านแรงงาน และนําเสนอปัญหาของผู้ใช้แรงงาน โดยมี นายอารี ไกรนรา เลขานุการรัฐมนตรีว่าการกระทรวงแรงงาน นายภุชงค์ วรศรี ประจําสํานักเลขาธิการนายกรัฐมนตรี ปฏิบัติหน้าที่ประจํากระทรวงแรงงาน พร้อมด้วย ผู้บริหารระดับสูงกระทรวงแรงงาน เข้าร่วม ณ ห้องจัตุมงคล ชั้น 6 อาคารกระทรวงแรงงาน
นายพิพัฒน์กล่าวว่า ในวันนี้ผมขอขอบคุณสมาพันธ์สมานฉันท์แรงงานไทย (สสรท.) และองค์กรสมาชิกที่ได้นําตัวแทนสมาคมมาเข้าพบเพื่อหารือในประเด็นต่างๆ ด้านแรงงาน การขึ้นค่าแรงขั้นต่ําที่จะปรับขึ้นแน่นอนภายในเดือนธันวาคมที่จะถึงนี้ เพื่อเป็นของขวัญปีใหม่ให้กับพี่น้องแรงงาน แต่จะขึ้นเป็นรายจังหวัด ไม่ได้เท่ากันทั้งหมด ส่วนข้อเสนอของสมาพันธ์ฯ ที่ต้องการให้นําหลักการโครงสร้างค่าแรงมาใช้ในสถานประกอบการแทนการปรับค่าจ้างขั้นต่ําในแต่ละปีนั้น ในส่วนนี้ผมพร้อมรับไปดําเนินการแต่จะขอดูในรายละเอียดก่อน ส่วนกรณีที่สมาพันธ์ฯ ได้ขอความช่วยเหลือให้กระทรวงแรงงานช่วยตรวจสอบข้อเท็จจริงกรณีผู้ประกันตนรายหนึ่งที่ทํางานแผนกล้างและเคลือบผิวในบริษัทผลิตชิ้นส่วนรถยนต์แห่งหนึ่งอยู่ที่ อ.ปลวกแดง จ.ระยอง มีอาการป่วยไอเรื้อรัง เนื่องจากเกรงว่าจะเป็นสาเหตุจากการทํางาน จึงติดต่อขอเข้าวินิจฉัยคลีนิคโรคและขอใช้สิทธิ์กองทุนเงินทดแทนจากประกันสังคม ในเรื่องนี้ผมได้รับปากที่จะประสานกับสํานักงานประกันสังคม เพื่อให้เจ้าหน้าที่ประกันสังคมในพื้นที่เข้าไปช่วยเหลืออย่างเร่งด่วน เพื่อให้ผู้ประกันตนรายนี้ได้รับการวินิจฉัยและเข้าถึงสิทธิประโยชน์ต่อไป
ด้านนายสาวิทย์ แก้วหวาน ประธานสมาพันธ์สมานฉันท์แรงงานไทย (สสรท.)กล่าวว่า สมาคมฯ ขอขอบคุณท่านรัฐมนตรีว่าการกระทรวงแรงงานอย่างยิ่งที่ท่านเปิดโอกาสให้สมาชิก สสรท.ได้เข้าพบเพื่อแสดงความยินดีเนื่องในโอกาสรับตําแหน่ง และรับทราบนโยบายด้านแรงงาน ซึ่งต้องขอชื่นชมท่านรัฐมนตรีพิพัฒน์ฯ ที่สามารถบริหารจัดการสถานการณ์ช่วยเหลือแรงงานไทยที่ได้รับผลกระทบจากความไม่สงบในอิสราเอลได้เป็นอย่างดี ส่วนข้อหารือต่างๆ ด้านแรงงานที่ได้หารือกันในวันนี้จะได้พูดคุยประสานงานอย่างใกล้ชิดต่อไป
++++++++++++++
กองเผยแพร่และประชาสัมพันธ์